روسیا خاریجی ایشلر باخانینین یاردیمچیسی سئرگئی ریابکوو، اؤلکه‌سینین تورکیه ایله یاشادیغی بحرانلا ایلگی‌لی بوتون چتین‌لیکلری آشدیغینی دئدی.
ریا خبر آژانسینا گؤره، ریابکوو، هیندیستان‌دا ایشتیراک ائتدیگی بیر فوروم‌دا دانیشماسیندا روسیا-تورکیئه ایلیشکیلرینه یؤنه‌لیک دگرلندیرمه‌لر وئردی.
ایکی اؤلکه آراسین‌دا گئچمیش‌ده باش وئره‌ن بحران و نتیجه‌لرینین بوگونکو ایلیشکیلره تأثیر ائتمدیگینی سؤیله‌یه‌ن ریابکوو،
"بوتون چتین‌لیکلرین عهده‌سین‌دن گلدیک. تاریخیمیزده چتین صحیفه‌لر وار. عینی ایران ایله ده اولدوغو کیمی. اما حاضردا قارشیمیزدا مثبت گوندم وار" ایفاده‌لرینی ایشلتدی.
روس باخان یاردیمچیسی، تورکیه ایله اقتصاد، انرژی ساحه‌لرین‌ده و قارا دنیزده امکداش‌لیق ایچین‌ده اولدوقلارینی دا خاطیرلاتدی.
